Query: wanita dan kerjaya

title: Pengiktirafan Islam terhadap hak wanita dalam bidang pendidikan dan kerjaya
abstract: Islam telah menetapkan hak hak wanita yang perlu dipatuhi oleh semua pihak. Pendidikan dan kerjaya merupakan bidang yang dicebuh oleh setiap individu sama ada lelaki atau wanita terutama dalam dunia globalisasi kini. Tuntutan agar setiap individu menceburi kedua dua bidang ini banyak terdapat dalam al Quran dan sunnah yang meliputi kedua dua jantina sama ada lelaki ataupun wanita. Wanita perlu memanfaatkan hak ini agar dapat bersaing dalam arus dunia tanpa sempadan. Kertas kerja ini akan mengimbas pandangan Islam mengenai hak wanita dalam bidang pendidikan dan kerjaya. Panduan daripada al Quran, sunnah, peninggalan sejarah dan contoh yang dilakukan oleh para sahabat dan sarjana Islam memberikan pengiktirafan terhadap hak wanita dalam kedua dua bidang tersebut. Pengiktirafan ini membuktikan bahawa Islam mementingkan perkembangan diri dan pembangunan umat tanpa melihat kepada perbezaan jantina.

title: Kecemerlangan wanita profesional mengimbangi tugas rumahtangga dan kerjaya: perspektif Islam
abstract: Islam sentiasa mengajar umatnya untuk cemerlang dalam kehidupan di dunia dan di akhirat. Dalam kehidupan rumahtangga dan berkerjaya bagi seseorang wanita profesional, Islam juga telah memberikan garis panduan pendidikan yang lengkap dan sempurna untuk diikuti dan dipraktikkan. Garis panduan pendidikan yang diberikan oleh Islam kepada wanita dalam menghadapi tanggungjawab rumahtangga dan kerjaya ini mampu menjadikan seseorang wanita benar benar cemerlang bukan sahaja cemerlang dalam alam rumahtangga bahkan dalam alam kerjayanya. Hasil kerjayanya pula mampu memberikan sumbangan yang besar kepada peningkatan taraf keluarga, kerabat dan umat Islam yang semuanya diiktiraf oleh Islam sebagai satu sumbangan yang besar yang tidak ternilai harganya.

title: Trait personaliti graduan wanita di Malaysian technical university (MTU) dalam pemilihan kerjaya
abstract: Pemilihan kerjaya memang sinonim dengan graduan tahun akhir ia boleh mempengaruhi masa depan individu dan juga boleh menimbulkan permasalahan terutamanya graduan wanita bidang kejuruteraan yang sukar mengimbangi antara minat dan keperluan industri. Oleh itu, kajian ini bertujuan untuk mengenalpasti trait personaliti kalangan graduan wanita di MTU dalam pemilihan kerjaya serta persepsi majikan mengenai kesesuaian personaliti tersebut di industri. Kajian menggunakan kaedah mod campuran melibatkan soal selidik dan temu bual sebagai instrumen. Responden terdiri daripada 297 orang graduan wanita Sarjana Muda tahun akhir yang mengikuti bidang kejuruteraan di UTHM dan UniMAP manakala temu bual dijalankan ke atas 4 orang majikan di zon utara dan selatan. Data kualitatif dianalisis secara deskriptif dengan menggunakan skor min dan peratus bagi melihat personaliti yang dominan kalangan graduan wanita bidang kejuruteraan kedua dua MTU terhadap pemilihan kerjaya dan keselariannya dengan kehendak majikan. Analisis secara inferensi menggunakan ujian T Bebas untuk menentukan perbezaan trait personaliti kalangan graduan wanita bidang kejuruteraan kedua dua MTU terhadap pemilihan kerjaya. Keputusan kajian mendapati personaliti paling dominan merupakan personaliti Sosial dan ianya tidak selari dengan permintaan majikan iaitu personaliti Realistik. Manakala, tidak terdapat perbezaan yang signifikan antara trait personaliti kalangan graduan wanita bidang kejuruteraan di UTHM dan UniMAP kecuali bagi personaliti Konvensional yang terdapat perbezaan yang signifikan. Secara keseluruhannya, graduan wanita bidang kejuruteraan perlu mempunyai personaliti yang selari dengan program yang diikuti mereka serta memenuhi kehendak firma atau industri yang bersesuaian. Oleh itu universiti perlu memantapkan dalam berkolaborasi dengan firma atau industri yang lebih besar untuk masa depan graduan wanita mereka.

title: Apakah pengalaman perkembangan kerjaya wanita berkeluarga dalam sektor awam dan swasta
abstract: The purpose of this study is to examine the experiences of woman marriage regarding their career development at the public and private sector. Participants that are involved in this study are woman marriage working at the public and private sector in management field around Kuching area. Six participants have been involved in this study. Three of them are working at public sector meanwhile another three are from private sector. Semi structure interviews were being used as a method of data collection and the data were analyzed by using Interpretative Phenomenological Analysis (IPA) Through this study, the researcher tries to understand more about the factors that can influence women marriage in their career development. The factors are categorize into two groups which are barrier factors and opportunity factors. From the study that have been done, among the barrier factors that had been identified was family conflict toward works, works conflict toward family, the facilities that are received and top management support. Meanwhile, for the opportunity factors are training and development, husband support, self potential and coping challenges strategies.

title: Kualiti hidup dan pemilihan kerjaya kajian terhadap usahawan wanita di jajahan Jeli, Kelantan

title: Kecenderungan graduan wanita kejuruteraan terhadap pemilihan profesion kerjaya bukan jurutera
abstract: Penglibatan pelajar wanita memilih bidang kejuruteraan semakin meningkat, namun begitu bilangan yang menjadi jurutera profesional masih belum berada di angka yang membanggakan.Oleh itu, kajian ini dijalankan untuk; a) mengenalpasti faktor luaran yang mempengaruhi graduan wanita kejuruteraan dalam memilih profession bukan jurutera, b) mengenalpasti faktor dalaman yang mempengaruhi, c) mengenalpasti perbezaan yang signifikan faktor luaran di antara graduan kejuruteraan dari Fakulti Kejuruteraan Elektrik dan Elektronik (FKEE) Fakulti Kejuruteraan Mekanikal dan Pembuatan (FKMP) dan Fakulti Awam dan Alam Sekitar (FKAAS) di UTHM, d)mengenalpasti perbezaan yang signifikan faktor dalaman di antara graduan kejuruteraan UTHM.Kajian ini berbentuk deskriptif di mana responden terdiri daripada 153 orang graduan kejuruteraan UTHM. Data yang telah diperolehi melalui borang soal selidik dianalisis menggunakan perisian Statistical Package for Social Science (SPSS 20.0) Kajian rintis telah dijalankan dan nilai Alpha Cronbach yang diperolehi bagi setiap faktor adalah di antara 0.752 hingga 0.902.Hasil analisis mendapati faktor faktor yang mempengaruhi graduan wanita kejuruteraan berada di tahap sederhana. Hasil kajian juga menunjukkan tidak terdapat perbezaan yang signifikan terhadap faktor yang mempengaruhi pemilihan kerjaya di antara graduan dari Fakulti Kejuruteraan Mekanikal dan Pembuatan (FKMP) Fakulti Kejuruteraan Elektrik dan Elektronik FKEE) dan Fakulti Kejuruteraan Awam dan Alam Sekitar (FKAAS) Oleh yang demikian, berdasarkan hasil dapatan kajian ini pengkaji menyarankan agar graduan wanita perlu meningkatkan motivasi diri dengan membina keyakinan dan kemahiran diri terhadap halatuju kerjaya di masa hadapan dengan jelas.

title: Watak Wanita Dalam Bidadari Dari Perspektif Ginokritik: Penelitian Psikologi Dan Budaya
abstract: Bidadari karya Aminah Mokhtar diterbitkan oleh Institut Terjemahan dan Buku Malaysia (ITBM) pada tahun 2016. Aminah Mokhtar merupakan seorang novelis yang sering mengangkat persoalan wanita di dalam hasil karyanya. Bidadari merupakan salah satu daripadanya. Novel ini mengangkat permasalahan yang dihadapi oleh kaum wanita dalam menghadapi kehidupan dan kerjaya. Novel yang mengandungi 563 halaman memperlihatkan kehidupan watak utama iaitu seorang remaja perempuan yang bernama Jehan dan watak watak wanita sampingan lain yang merupakan wanita yang kuat dan tabah dalam menghadapi segala cabaran dan dugaan dalam kehidupan. Novel ini mengetengahkan pengalaman sebenar yang dilalui oleh kaum wanita dalam masyarakat. Kajian ini melihat watak watak wanita di dalam karya dari perspektif ginokritik yang dikemukakan oleh Elaine Showalter. Antara perkara yang dibincangkan adalah mengenai psikologi iaitu melihat perwatakan jiwa wanita dan budaya iaitu melihat kesatuan wanita yang membentuk hubungan yang kuat antara wanita. Hasil kajian mendapati bahawa keunggulan wanita dapat dilihat melalui novel Aminah Mokhtar ini sifat kuat dan tabah dalam menghadapi dan menempuhi ujian hidup terutamanya dalam kehidupan kini yang didominasi oleh kaum lelaki.  Cabaran, Ginokritik, Pengalaman, Penglibatan, Wanita.  Bidadari by Aminah Mokhtar was published from Institut Terjemahan dan Buku Malaysia (ITBM) in 2016. Aminah Mokhtar is a novelist that always raising the issues of women in her novels. Bidadari is one of her novel. This novel is raising the issues faced by women in facing life beside their career. This novel contains 563 pages, showed the life of the main character, a young girl named Jehan and the others side character who are strong and persistent women in facing the challenges and predictions of life. This novel focused on the real experience that were facing by the women in our society. The study shows the character of women in this novel from a Gynocritics perspective encountered by Elaine Showalter. Among the topic discussed a psychology is to look at characteristics of women and culture as to see the union of women who form strong relationships between women. The findings show that the superiority of women can be seen through Aminah Mokhtar's novel is strong and persistent in facing and undergoing life tests especially in today's predominantly life.  Challenges, Experience, Gynocritic, Participants, Women.

title: WANITA BEKERJA DAN KAHWIN LEWAT: SATU KAJIAN DI KUANTAN, PAHANG (Working women and delayed marriage: A study in Kuantan, Pahang)
abstract: ABSTRAK Kajian ini bertujuan untuk meneroka faktor faktor yang menyumbang kepada kahwin lewat dalam kalangan wanita berkerja di Kuantan, Pahang dan cabaran yang dihadapi oleh golongan ini akibat kelewatan berkahwin. Sampel kajian terdiri daripada tiga puluh orang wanita yang berumur 30 tahun ke atas, bekerja dan belum pernah berkahwin. Sampel dipilih menggunakan kaedah persampelan bola salji. Temu bual berstruktur digunakan untuk mendapatkan maklumat daripada wanita yang dikaji. Hasil kajian mendapati bahawa kesukaran yang dihadapi oleh wanita yang bekerja untuk menemui jodoh yang sesuai, hasrat untuk merealisasikan impian keluarga, komitmen kerjaya, sikap kurang yakin terhadap perkahwinan dan pengalaman putus cinta sebagai antara faktor utama yang menyumbang kepada kahwin lewat. Selain itu, hasil kajian juga mendapati bahawa pandangan serong dan penghinaan yang diterima daripada rakan sekerja dan jiran tetangga merupakan cabaran paling besar dihadapi oleh wanita berkerja akibat kahwin lewat.  Wanita, kahwin lewat, cabaran ABSTRACT This study aims to explore the factors that contribute to delayed marriage among working women in Kuantan, Pahang and the challenges encountered by them due to delayed marriage. The sample consists of thirty women aged thirty and above, working and never been married. The samples were selected using snowball sampling method. A structured interview was used to obtain information from the women studied. The findings show that the difficulties encountered by working women to meet the right match, desire to fulfill their family dreams, career commitment, low level of confidence in marriage and break up experience as among the main factors that contributes to delayed marriage. In addition, the findings also show that negative perceptions and humiliation received from collegues and neighbours as the biggest challenge encountered by the working women due to delayed marriage.  Women, delayed marriage, challenges

title: Tahap kebimbangan pelajar wanita bidang kejuruteraan terhadap peluang kerjaya
abstract: Kesediaan kerjaya mempunyai kaitan rapat dengan kebimbangan kerjaya kerana dapat mempengaruhi keputusan berkaitan kerjaya masa depan individu dan boleh mewujudkan masalah terutamanya pelajar universiti. Kajian ini bertujuan untuk mengenalpasti tahap kebimbangan pelajar wanita bidang kejuruteraan terhadap peluang kerjaya. Kajian berbentuk tinjauan menggunakan borang soal selidik sebagai instrumen. Responden terdiri daripada 181 orang pelajar wanita Sarjana Muda yang mengikuti bidang kejuruteraan di UTHM. Tiga fakulti yang dipilih ialah Fakulti Kejuruteraan Mekanikal dan Pembuatan (FKMP) Fakulti Kejuruteraan Elektrik dan Elektronik (FKEE) dan Fakulti Kejuruteraan Awam dan Alam Sekitar (FKAAS) Data kualitatif dianalisis secara deskriptif dengan menggunakan skor min dan peratus bagi melihat tahap dan punca kebimbangan pelajar wanita bidang kejuruteraan terhadap peluang kerjaya. Analisis secara inferensi menggunakan ujian ANOVA sehala untuk menentukan kewujudan perbezaan tahap kebimbangan pelajar wanita bidang kejuruteraan terhadap peluang kerjaya berdasarkan fakulti. Dapatan kajian menunjukkan tahap kebimbangan pelajar wanita bidang kejuruteraan terhadap peluang kerjaya berada pada tahap sederhana dan tidak terdapat perbezaan yang signifikan tahap kebimbangan pelajar wanita bidang kejuruteraan terhadap peluang kerjaya berdasarkan fakulti. Secara keseluruhannya, kelayakan akademik menjadi punca utama kebimbangan pelajar wanita bidang kejuruteraan terhadap peluang kerjaya.

title: Persepsi Mahasiswa Terhadap Urusan Rumahtangga Dan Kerjaya:satu Kajian Terhadap Mahasiswa Tahun Akhir Ijazah Sarjana Muda Sains Serta Pendidikan (pengajian Islam)
abstract: Kajian ini bertujuan untuk mengetahui persepsi mahasiswi SPI tahun akhir di UTM, mengenai urusan rumahtangga dan kerjaya. Tumpuan utama bagi kajian ini ialah terhadap 3 katogeri iaitu persepsi mahasiswi terhadap perkahwinan dan peranan wanita dalam melaksanakan urusan rumahtangga, persepsi mahasiswi terhadap wanita bekerjaya dan wanita berumahtangga serta pengabaian urusan rumahtangga. Seramai 40 orang responden telah dipilih untuk kajian ini. Data data kajian diperolehi melalui borang soal selidik dan dianalisis menggunakan perisian SPSS Versi 10.0 (SPSS 10.0) dan dapatan kajian dijelaskan dalam bentuk peratusan serta min. Hasil daripada kajian ini mendapati bahawa mahasiswi Islam mempunyai kesedaran yang tinggi terhadap kepentingan perkahwinan serta tuntutan dan tanggungjawab bagi wanita di dalam menguruskan rumahtangga dan kerjaya mereka dengan baik serta sempurna. Analisis juga membuktikan bahawa ketiga tiga persepsi yang dikemukakan menghasilkan tanggapan yang positif terhadap urusan rumahtangga dan kerjaya bagi wanita. Pengkaji turut mengemukakan beberapa cadangan untuk mengatasi pertembungan yang berlaku di antara urusan rumahtangga dan kerjaya wanita serta masalah pengabaian rumahtangga yang berlaku. Diharapkan agar kajian ini dapat memberi manfaat kepada seluruh wanita dan institusi kekeluargaan.